Descusión:Luengas romanzes - Biquipedia, a enziclopedia libre

# Descusión:Luengas romanzes

### De Biquipedia

En a mía opinión, caldría aclarir que la clasificazión de los idiomas romanzes que se sigue en l'articlo ye la establita per lo SIL, una de las muitas que bi ha, perque la dialectolochía romanica ye prou complicata.

Només aclarindo ixo se podría dizir tan categoricamén que son 20 los idiomas romanzes, perque la zifra esauta no ye pas clara ta garra romanista. Entre 1 e 60, cuasi cualsiquier zifra ye posible!!

Dito isto, personalmén pienso que en ixa lista i faltan idiomas, e que se dan per sentatas cosas cuestionables. Lo gallego e lo engadín sí son idiomas indibiduals, pero lo gascón, lo beneziano u lo normando, per ixemplo, no. Lo unico romanze chodigo que i sale ye lo español, cuan bi n'ha cualques més. Tamién se diz que se charran 20 luengas romanzes e se contaz en a lista bienen 21.

La siguién, per ixemplo, podría estar un altra posible clasificazión (En ista estaríanos charrando de belas 32 luengas):

### [editar] OCZIDENTALS

- Galoibericas: (W)
  - Galoibericas meridionales (ibericas):
    - NW: gallegoportugués, astur, español
    - NC: aragonés
    - NE: catalán/balenziano, gascón-oczitán
    - S: mozarabe(s)
  - Galoibericas septentrionals (galicas):
    - Oilitanas: franzés, poitebín, bretorromanze, normando, picardo, balón, champañés, lorenés, norchurasiano, borgoñón
    - Rodanianas: arpitán (francoprobenzal)

- Zentrals: (C)
  - Retorromanzes: rumanche-engadín, dolomita (ladín), furlán
  - Galoitalicas: ligur, piamontés, lombardo, emiliano-romañés

- Italoadriaticas: (E)
  - Italorromanzes: corso, italiano, napolitano-siziliano
  - Adriaticas: beneto-istrioto, dalmata

- Meridionals: (S)
  - Sardas: sardo
  - Afrorromanzes: (?)

### [editar] ORIENTALS

- Rumanesas: rumano/moldabo, istrorrumano, arumano-megleno

En cualsiquier caso, lo bueno estaría de menzionar-ne siempre en o posible los aspeutos més controbertitos.

-- Estrolicador 19:51, 1 otubre 2006 (UTC)

  Pos sí, posiblemén siga como dizes. Presonalmén yo no sé muito de lingüistica ni tampoco no de luengas, nomás l'alazetal... asinas que no soi un espezialista, conoxco un poco bellas luengas romanicas que esisten, pero tampoco no saberba clasificar-las. Si creyes que serba millor atra clasificazión puez millorar l'articlo. Y tamíen de paso si quiers puez rebisar la resta d'articlos de luengas, millorar-los u tresladar os articlos si creyes que no en tienen o nombre más apropiato (por exemplo en tiengo dandalos entre grieco u griego, rumano/rumanés, anglés u inglés)... Por as tuyas contrebuzios, muitas d'eras de luengas, de seguras que tu sabes muito más --Willtron (?) 20:49, 1 otubre 2006 (UTC)

##### Views

- Articlo
- Descusión
- Bersión autual

##### Mirar